Općina roditeljima daje 60.000 kuna potpore za svako rođeno dijete

Središnji državni ured za demografiju i mlade izradio je analizu stanja u dječjim vrtićima diljem Hrvatske te napore lokalnih vlasti u potporama predškolskom odgoju.

Prema toj analizi objavljenoj ovaj tjedan, najviše cijene vrtića za prvo dijete ima Krapinsko-zagorska županija s prosječnom cijenom od čak 837 kuna. Slijedi području Slavonskog Broda sa 690 kuna, Zagrebačka županija (666), Varaždinska (649) i Karlovačka (638 kuna).

Najnižu cijenu smještaja prvog djeteta u vrtić ima Virovitičko-podravska županija u prosječnom iznosu od 411 kuna. U donjem dijelu ljestvice je i Koprivničko-križevačka županija s prosječnom cijenom od 482 kune.

Najviše cijene smještaja prvog djeteta (kn)

Krapinsko-zagorska | 837
Brodsko-posavska | 690
Zagrebačka županija | 666
Varaždinska županija | 649
Karlovačka županija | 638
Istarska županija | 611
Bjelovarsko-bilogorska | 596
Primorsko-goranska | 590
Međimurska županija | 588
Požeško-slavonska | 588

Izvor: Državni ured za demografiju, travanj 2022.

Grad Zagreb je izdvojen s popisa jer nije moguće napraviti prosječnu cijenu roditeljskog udjela s obzirom da istovremeno daje popuste na temelju prihodovnog cenzusa, kao i popuste prema redu rođenja djeteta (drugo, treće i svako sljedeće).

Besplatan dječji vrtić imaju gradovi Belišće, Obrovac, Umag i Vrlika te ukupno 20 općina: Bale, Baška, Donja Motičina, Draž, Ervenik, Gola, Ivankovo, Kalinovac, Kukljica, Magadenovac, Mrkopalj, Nijemci, Okrug, Otok, Pojezerje, Saborsko, Sali, Smokvica, Vir, Vrsi.

Među 20 općina, dakle, i dvije su iz Podravine: Gola i Kalinovac. Kad je riječ o potporama roditeljima za rođenu bebu, najviše izdvaja Sali na Dugom Otoku – po 60.000 kuna za prvo, drugo i treće dijete.

Objava Općina roditeljima daje 60.000 kuna potpore za svako rođeno dijete pojavila se prvi puta na Danica.hr.